EkBass/fiwiki-20250220-pages-articles huggingface dataset:
Tell Me on a Sunday

Tell Me on a Sunday on Andrew Lloyd Webberin säveltämä ja Don Blackin sanoittama yksinäytöksinen musiikkinäytelmä yhdelle naisnäyttelijälle vuodelta 1979. Tim Ricen alkuperäisideaan pohjautuva laulumonologi kertoo tavallisesta englantilaistytöstä, joka matkustaa Yhdysvaltoihin etsimään rakkautta, ensin New Yorkiin, sitten Hollywoodiin ja taas takaisin New Yorkiin. Turkulainen Linnateatteri toi pienoismusikaalista näyttämölle suomenkielisen kantaesityksen lokakuussa 2016. Sen on suomentanut Mikko Koivusalo ja ohjannut Janne Jämsä. Ainoaa roolia esittää Netta Dahlberg.Karhu, Annina: Teatteri- arvio: Onnenongintaa romanttisen komedian hengessä , Turun Sanomat 6.10.2016. ==Lähteet== Luokka:Brittiläiset musikaalit
Jaakko Alasuutari

Jaakko Alasuutari (s. 2. maaliskuuta 1997) on ylivieskalainen futsalpelaaja ja jalkapalloilija. Futsalissa hän on pelannut Sievi Futsalissa. Alasuutari ilmoitti keväällä 2018 jättävänsä futsal-uransa tauolle ja keskittyvänsä jalkapalloon. Alasuutari on voittanut Sievin kanssa kolme Suomen mestaruutta (2015, 2016 ja 2017). Jalkapallon puolella Alasuutari pelaa kaudella 2019 FF Jarossa Alasuutari on pelannut kesäkaudella jalkapalloa myös Kakkosessa FC YPA ja GBK:n riveissä. ==Lähteet== Luokka:Elävät henkilöt Luokka:Vuonna 1997 syntyneet Luokka:Suomalaiset jalkapalloilijat
Onnittelu

Onnittelu tai onnentoivotus on kohtelias toivotus, joka kohdistuu menestyksen, saavutuksen, merkkipäivän tai muun vastaavan kokeneeseen henkilöön./ Ihmiset onnittelevat esimerkiksi tutkinnon suorittamisen, kilpailun voittamisen, syntymäpäivän, naimisiinmenon tai lapsen saamisen johdosta. Yleisiä onnittelulausahduksia ovat esimerkiksi onnea, onneksi olkoon ja paljon onnea. Kasvotusten onnitellessa usein kätellään ja joskus saatetaan halata. Onnitella voi myös kortin, runon tai puheen välityksellä. ==Lähteet== ==Aiheesta muualla== *Onnitteluja * onnittelu.fi Luokka:Käytös- ja tapatieto Luokka:Juhlat
Miikka Läntinen

Miikka Läntinen (s. 12. helmikuuta 1984) on suomalainen salibandyn pelaaja.Miikka Läntinen UrheiluSuomi.com-sivustolla Läntinen on pelannut Salibandyliigan runkosarjassa 86 ottelua pistein 72+25=97 seuroinaan FBT Pori, TPS sekä SalBaMiesten Salibandyliigan pistepörssit ja pelaajatilastot 1989-2016 (runkosarja) ja Ruotsin Superliigassa kaksi ottelua pistein 1+1=2 edustaen IBK DaleniaLäntinen palaa Ruotsista SalBaan. Läntinen on jääkiekko- ja salibandyvalmentaja Ismo Läntisen poika.Uusipori: Ismo Läntinen vaihtamassa jääkiekkoon, myös pojat lähtökuopissa == Lähteet == Luokka:Suomalaiset salibandyn pelaajat Luokka:Vuonna 1984 syntyneet Luokka:Elävät henkilöt
Siili (täsmennyssivu)

Siili voi tarkoittaa ainakin seuraavia: *siili (Erinaceus europaeus), eläinlaji *siilit (Erinaceidae), nisäkäsheimo ja useita sen lajeja *Siili, asuinalue Mustamäen kaupunginosassa Tallinnassa *siili, jäähdytyselementti *Siili, 1945–1951 ilmestynyt suomalainen poliittinen pilalehti *Siili Solutions, suomalainen pörssiyhtiö *Ala-Siili, järvi Pieksämäellä *Ylä-Siili, järvi Pieksämäellä. *Jukka-Pekka (JP) Siili (s. 1964), suomalainen elokuvaohjaaja.
Booky.fi

Booky.fi Oy on kirjojen vähittäismyyntiä harjoittava suomalainen verkkokirjakauppa. == Oikeudenkäynnit == Booky.fi Oy on haastanut oikeuteen kirjakauppoja, joiden osalta yrityksellä on oikeus periä lakisääteinen 40 euron vakiokorvaus myöhästyneistä laskuista. Kritiikkiä on herättänyt se, että Booky.fi Oy on ostanut yrityksiä ja käyttänyt oikeuttaan periä vakiokorvaus takautuvasti kolmen vuoden ajalta kaikista viivästyneistä laskuista. Myös yrityksen tapaa merkitä eräpäivä lauantaille, jolloin maksun välittyminen siirtyy seuraavalle maanantaille ja näin ollen oikeuttaa vakiokorvaukseen on arvosteltu mediassa. == Yrityskaupat == Booky.fi-konserni on laajentunut viime vuosina kirja-alan merkittäväksi yritykseksi. === Suomen Kirjastopalvelu === Vuoden 2017 alussa Booky.fi osti enemmistön (90 %) kirjastoalan tukkukauppaa harjoittavasta Suomen kirjastopalvelu Oy:stä (ent. BTJ Finland Oy). Yrityksen toinen omistaja on Suomen kirjastoseura. Yritys muutti nimensä Suomen kirjastopalvelu Oy:ksi vuonna 2018. === Porvoon Kirjakeskus === Booky.fi osti vuoden 2018 alussa kirjojen tukkukauppaa harjoittavan Porvoon Kirjakeskus Oy:n. Yritys oli perustettu vuonna 2011, kun WSOY:n Kirjakeskus yhtiöitettiin. === Ostinato === Vuoden 2018 kesällä Booky.fi osti enemmistön (54 %) paperisten nuottien vähittäiskauppaa harjoittavasta Ostinato Oy:stä. Yrityksen toinen omistaja on Taideyliopiston ylioppilaskunta. ==Lähteet== Luokka:Suomalaiset verkkokaupat Luokka:Suomalaiset kirjakaupat
Josh Dun

Joshua "Josh" William Dun (s. 18. kesäkuuta 1988 Columbus, Ohio) on yhdysvaltalainen rumpali, joka tunnetaan mm. duosta Twenty One Pilots. == Elämä == Dun kasvoi kahden siskon, Ashleyn ja Abigailin, sekä veljen Jordanin kanssa. Hän opetti itsensä soittamaan rumpuja, kun oli nuori, ja sanoo pyöräillensä joka viikko paikalliseen musiikkiliikkeeseen soittamaan sähkörumpuja kunnes hänet häädettäisiin kaupasta. Joshin mukaan hän ei oikeastaan saanut kuunnella musiikkia lapsena, mutta saattoi käydä musiikkikaupassa kysymässä suosituksia sen työntekijöiltä. "Saatoin monesti piilottaa albumeita kuten Green Dayn Dookie sänkyni alle. Joskus vanhempani löysivät ne ja olivat todella vihaisia, ja pakottivat minut kuuntelemaan kristillistä alternatiivista, kuten Relient K". Dun työskenteli Guitar Centerillä kolme vuotta. Siellä hän työskenteli Twenty One Pilotsin edellisen rumpalin Chris Salih'n kanssa. Joulukuussa 2018 Dun kihlautui Debby Ryanin kanssa. Pari avioitui joulukuussa 2019. == Ura == House of Heroes (maaliskuu- lokakuu 2010) Maaliskuussa 2010 Dun liittyi House of Heroesiin bändin rumpalin, Colin Rigsbyn ehdotuksen kautta, sillä hän jättäisi bändin hetkeksi, saadakseen aikaa perheensä kanssa. Josh kiersi bändin livekiertueella lokakuuhun asti, kunnes bändin alkuperäinen rumpali palasi takaisin tauoltaan. twenty one pilots Pääartikkeli: Twenty One Pilots Vuonna 2011, Dun meni Twenty One Pilotsin keikalle bändin silloisen rumpalin, Chris Salih'n kutsusta kuultuaan bändin demon. Hän piti trion esiintymisestä ja hiljattain show'n jälkeen hän tapasi bändin päälaulaja Tyler Josephin, ja pari päivää myöhemmin he alkoivat viettää aikaa yhdessä ja rakensivat ystävyyssuhteen. Myöhemmin sinä vuonna, Nick Thomas ja Chris Salih jättivät bändin, syinä kiireiset aikataulut, ja Josh lopetti työnsä Guitar Centerillä soittaakseen keikan Josephin kanssa. He ehtivät soittaa yhden kappaleen ennen kuin virkavalta keskeytti konsertin. Siitä lähtien Dun on ollut bändin täysaikainen rumpali. Duo julkaisi bändin toisen studioalbumin, Regional at Best, 8. huhtikuuta 2011. Vuoden 2012 huhtikuussa hän allekirjoitti sopimuksen Atlantic Recordsin tytäryhtiö Fueled by Ramenin kanssa. Bändin kolmas levy, Vessel, julkaistiin 8. tammikuuta 2013. Neljäs albumi, Blurryface, julkaistiin 17. toukokuuta 2015, eli kaksi päivää ennen oikeaa julkaisupäivää. Viides albumi, Trench, julkaistiin 5. lokakuuta 2018. Luokka:Yhdysvaltalaiset rumpalit Luokka:Elävät henkilöt Luokka:Vuonna 1988 syntyneet
Maniraptora

Petokädet (Maniraptora) on teropodien ryhmä joka sisältää kaikki dinosaurukset jotka olivat läheisempää sukua linnuille kuin strutsisaurit (Ornithomimosauria). Lintujen uskotaan kehittyneen petokäsistä jurakaudella 150 miljoonaa vuotta sitten. Linnut ovat siis maniraptoreita, ja muut maniraptorit niiden lähimpiä sukulaisia. == Luokittelu == Petokäsien luokittelu muuttuu uusien tutkimusten myötä. Niiden keskuudessa esiintyy paljon konvergenttia evoluutiota, mikä vaikeuttaa niiden luokittelua. Lisäksi fossiilien heikko laatu on ongelmana. Ilman lintujakin ryhmä on monipuolinen ja jäsenet vaihtelevat ulkonäöltään, vaikka kuuluvatkin samaan ryhmään. Petokäsiä yhdistävät monet lintumaiset piirteet, esimerkiksi eturaajojen ja käsien rakenne, sekä kaikille linnuille ominainen hankaluu. Suuret ryhmät jotka yleensä luokitellaan petokäsiin kuuluviksi: *Linnut *Dromaeosaurit *Troodontidae *Terizinosaurit *Oviraptorit === Kladogrammi === Yksinkertainen kladogrammi Maniraptoran luokittelusta: == Lähteet == *
Aïcha Fofana

Aïcha Aminata Laïla Fofana (1957 Bamako – 16. elokuuta 2003 Bamako) oli malilainen kirjailija. Aïcha Fofana syntyi Malin terveys- ja sosiaaliministerinä toimineen Bénitiéni Fofanan perheeseen. Lukion jälkeen hän opiskeli kieliä Sorbonnessa, Mannheimin yliopistossa ja Oxfordissa. Fofana työskenteli ranskan ja saksan kääntäjänä ja tulkkina ja julkaisi ensimmäisen romaaninsa Mariage on copie vuonna 1994. Hänet tunnettiin myös aktiivisena naisasianaisena ja ihmisoikeuksien puolustajana. ==Lähteet== Luokka:Malilaiset kirjailijat Luokka:Vuonna 1957 syntyneet Luokka:Vuonna 2003 kuolleet
Tippeligaenin kausi 2016

Tippeligaenin kausi 2016 on Norjan jalkapalloilun korkeimman sarjatason, Tippeligaenin, 72. kausi. ==Sarjataulukko== ==Aiheesta muualla== * Virallinen sivusto Luokka:Jalkapallosarjojen kausi 2015–2016/2016
Avialae

Avialae on Jacques Gauthierin vuonna 1986 määrittelemä kladi, jota eräät pitävät lintujen (Aves) synonyyminä. Se sisältää kaikki linnut, sekä niille lähintä sukua olleet petokätiset dinosaurukset, vaikkakin vaihtoehtoisia määritelmiä käytetään termistä. Archaeopteryx lithographica, jurakauden lopulta Solnhofenin kalkkikivestä Saksasta, on vanhin tunnettu aviali joka mahdollisesti omasi lentokyvyn. Sitäkin vanhempia jäseniä on kuitenkin löydetty Tiaojishanin muodostumasta Myöhäiseltä jurakaudelta Kiinasta, ajoitettu 160 miljoonan vuoden taakse. == Lähteet == Luokka:Maniraptora
Faléa

Faléa on maalaiskunta ja sen keskuskylä Kayesin alueen Kéniéban piirissä Malissa. Se sijaitsee 80 kilometriä Kéniébasta etelään. Kunnassa on 17 400 ja keskuskylässä 3 200 asukasta (vuonna 2009). Faléan kunnan pinta-ala on noin 400 neliökilometriä. Se rajoittuu pohjoisessa Kéniéban piirin Dabian ja Kéniéban sekä idässä Faraban kuntiin, etelässä Guineaan ja lännessä Senegaliin. Alue on etupäässä kumpuilevaa tasankoa, jonka yläpuolella kohoaa Tambouran kalliorinteen jatke. Kunnan läpi virtaa Senegalin sivujoki Falémé. Ilmasto on guinealaistyyppinen. Kuiva kausi kestää maaliskuusta toukokuuhun, sadekausi kesäkuusta lokakuuhun ja viileä kausi marraskuusta helmikuuhun. Vuotuinen sademäärä on 800–1100 millimetriä. Metsiä on paljon ja eläinkunta on rikas. Kuntaan kuuluu 21 kylää. Asukkaat ovat djalonkeja, mandinkoja, fulbeja ja diakhankeja. Kunnan liikenneyhteydet ovat heikot varsinkin heinäkuusta tammi-helmikuuhun, jolloin tulviva Falémé erottaa alueen muusta maasta. Asukkaiden pääelinkeinot ovat maanviljely ja karjanhoito. Tärkeimmät viljelykasvit ovat durra, fonio, maapähkinä ja maissi. Kotieläimiä ovat naudat, lampaat, vuohet ja siipikarja. Lisäksi harjoitetaan kalastusta, metsästystä ja käsityöammatteja sekä kaivetaan perinteisin menetelmin kultaa. Kaupankäynti on huonojen liikenneyhteyksien takia vähäistä. Palveluihin kuuluvat koulut ja terveyskeskus. Seudulta on löydetty uraani-, kupari- ja bauksiittiesiintymiä, joiden hyödyntäminen ei toistaiseksi ole kannattavaa. Uraanin etsinnän pelätään aiheuttaneen vakavia ympäristövahinkoja. Faléan kylässä on kaivosyhtiön käyttämä lentokenttä. ==Lähteet== ==Aiheesta muualla== * Faléan ympäristöongelmille omistettu sivusto Luokka:Kéniéban piiri Luokka:Malin kunnat
Tauno Sarmaja

Tauno Aate Sarmaja (ent. Snellman; 17. maaliskuuta 1907 Helsinki – 26. joulukuuta 1973 Helsinki) oli helsinkiläinen taidemaalari, joka keskittyi henkilö- ja maisemamaalauksiin. Sarmajan vanhemmat olivat maalarimestari Johan Gustaf Snellman ja Dagmar Snellman omaa sukua Siljander. Tauno Sarmaja kävi kansakoulun ja opiskeli taidetta Suomen Taideyhdistyksen piirustuskoulussa 1920–1926 sekä 1931–1933 yhdysvaltalaisessa Art Institute of Chicagossa professorien Ritmanin ja Forsbergin johdolla. Tauno Sarmajan teoksia oli ensimmäisen kerran esillä taidenäyttelyssä 1925 ja hän osallistui Suomen Taiteilijaseuran yhteisnäyttelyyn 1937. Hän oli Taidemaalariliiton jäsen. Hän myös opetti taidetta Taideteollisuuden keskuskoulussa 1951. Sarmajan töitä on valittu Helsingin kaupungin taidekokoelmaan. ==Lähteet== ==Aiheesta muualla== * * Suomalaisen kuvataiteen bibliografia Luokka:Suomalaiset taidemaalarit Luokka:Vuonna 1907 syntyneet Luokka:Vuonna 1973 kuolleet
Immanuel Saukkonen

Immanuel Saukkonen (5. kesäkuuta 1909 Rautjärvi – 17. kesäkuuta 1970 Helsinki) oli suomalainen taidemaalari, jonka pääasiallisina aiheina olivat maisemat ja henkilökuvat. Saukkosen vanhemmat olivat maanviljelijä Antti Saukkonen ja Iida Saukkonen omaa sukua Nokelainen. Immanuel Saukkonen kävi keskikoulun ja opiskeli taidetta Suomen Taideyhdistyksen piirustuskoulussa 1934–1939. Lisäoppia hän hankki opintomatkallaan Ruotsiin 1938. Immanuel Saukkosen teoksia oli ensimmäisen kerran esillä taidenäyttelyssä 1938 ja hän osallistui Nuorten näyttelyyn 1942, 1943, 1945 ja 1948 sekä Suomen Taiteilijaseuran näyttelyyn 1939, 1942, 1943, 1945–1949, 1952–1954, 1956 ja 1965 sekä Suomen taideakatemian 3-vuotis näyttelyyn 1953, 1956 ja 1959. Ulkomailla järjestetyissä näyttelyissä hänen töitään oli esillä Ruotsissa 1944, Ruotsin Nässjössä pidetyssä viipurilaisten taiteilijoiden näyttelyssä 1948 sekä 1953 Norjassa Oslossa ja Bergenissä. Saukkonen oli Taidemaalariliiton ja Viipurin taiteilijaseuran jäsen. Saukkosen teoksia on hyväksytty Ateneumin taidemuseon kokoelmiin, Hämeenlinnan taidemuseon kokoelmiin, Helsingin kaupungin, Kuopion kaupungin, Lahden kaupungin, Helsingin yliopiston sekä Wihurin säätiön kokoelmiin. ==Lähteet== ==Aiheesta muualla== * * Suomalaisen kuvataiteen bibliografia Luokka:Suomalaiset taidemaalarit Luokka:Vuonna 1909 syntyneet Luokka:Vuonna 1970 kuolleet
Matti Savolainen (taidemaalari)

Matti Savolainen (21. maaliskuuta 1900 Pielisjärvi – 29. tammikuuta 1971 Silkeborg, Tanska) oli suomalainen taidemaalari, joka teki pääasiassa henkilö- ja maisemamaalauksia. Savolaisen vanhemmat olivat maanviljelija Mikko Savolainen ja Katri Savolainen omaa sukua Meriläinen. Matti Savolainen kävi kansakoulun ja opiskeli taidetta Suomen Taideyhdistyksen piirustuskoulussa 1923–1925. Lisäoppia hän hankki Belgiaan ja Ranskaan tekemällään opintomatkalla 1938. Teoksiaan Savolainen sai ensi kerran esille taidenäyttelyyn Helsingissä 1925. Suomen Taiteilijaseuran yhteisnäyttelyssä hänen teoksiaan oli 1925, 1930, 1933–1939, 1942 ja 1943. Yksityisnäyttelyn Savolainen piti Helsingissä 1941, 1943 ja 1961, Hämeenlinnassa 1961, 1963 ja 1965 sekä Tampereella 1943 ja Lahdessa. Hänen töitään oli myös kerran näyteillä ulkomailla, sillä hän osallistui Hämeenlinnan taiteilijoiden yhteisnäyttelyyn Weimarissa Saksan demokraattisessa tasavallassa 1962. Savolaisen teoksia on valittu Ateneumin taidemuseon kokoelmiin ja Hämeenlinnan taidemuseon kokoelmiin sekä Suomen valtion kokoelmiin. Savolainen oli Taidemaalariliiton ja Hämeenlinnan taiteilijaseuran jäsen. ==Lähteet== ==Aiheesta muualla== * * Suomen kuvataiteen bibliografia Luokka:Suomalaiset taidemaalarit Luokka:Vuonna 1900 syntyneet Luokka:Vuonna 1971 kuolleet
Atlas-tyttö

Atlas-tyttö on Essi Renvallin vuonna 1954 tekemä veistos Marianpuiston pohjoispäässä Tampereella.Suomen muistomerkit, s. 159 Pronssinen 2,65 metriä korkea teos kuvaa naisvaltaista tekstiiliteollisuutta. Atlas-tyttö esittää nuorta lyhythihaiseen leninkiin pukeutunutta tehtaassa työskentelevää naista. Vasemmassa kädessään hänellä on puolassa ohutta kultalankaa, jota hän oikealla kädellään pitelee koholla. Naisella on kullattu riipus kaulassa ja kultaiset sandaalit jalassa. "Atlas", joka on ollut Suomen Trikoo Oy:n virallinen tuotemerkkikin, on satiinipohjainen kangassidos. 50 vuotta toiminut Suomen Trikoo Oy lahjoitti veistoksen kaupungille. Teos sijoitettiin Marianpuistoon, joka on yhtiön Pyynikillä, Satamakadulla ja Onkiniemessä olleiden tehtaiden muodostaman kolmion keskellä.Atlas-tyttö; Finna.fi == Lähteet == === Viitteet === Luokka:Tampereen patsaat ja veistokset
Antturi

Antturi on suomalainen sukunimi. Tunnettuja nimenkantajia: *Kai Antturi (1926–2009), helluntailainen saarnaaja *Arto Antturi (s. 1961), luterilainen pappi.
Azerbaidžan kesäolympialaisissa 2008

Azerbaidžan osallistui Pekingin kesäolympialaisiin vuonna 2008 44 urheilijan joukkueella, jotka osallistuivat kymmeneen eri lajiin. Lipunkantajana avajaisissa toimi Farid Mansurov ja loppujuhlallisuuksissa puolestaan Šahin Imranov. Maa saavutti kisoissa seitsemän mitalia, joista yksi oli kultainen, kaksi hopeisia ja neljä pronssisia. == Lähteet == Kesäolympialaisissa 2008 Luokka:Valtiot kesäolympialaisissa 2008
Azerbaidžan kesäolympialaisissa 2004

Azerbaidžan osallistui Ateenan kesäolympialaisiin vuonna 2004 36 urheilijan joukkueella, jotka osallistuivat kymmeneen eri lajiin. Lipunkantajana avajaisissa sekä päättäjäisissä toimi Nizami Pašayev. Maa saavutti kisoissa viisi mitalia, joista yksi oli kultainen ja neljä pronssisia. == Lähteet == Kesäolympialaisissa 2004 Luokka:Valtiot kesäolympialaisissa 2004
Antti Parviala

Antti Aleksander (Aleki, Aliki) ParvialaJeja Roos, Till flydda tider II, Hangö tryckeri aktiebolag, 1958 s. 142–144 (vuoteen 1906 Anders Aleksander Majander; 27. tammikuuta 1876 Himanka – 24. lokakuuta 1959 Helsinki)Antti Parvialan kuolinilmoitus (maksullinen artikkeli) Helsingin Sanomat 30.10.1959, HS Aikakone. Viitattu 4.3.2018. oli Valion pitkäaikainen toinen johtaja Tehtävänimike oli ”toinen johtaja” johtokunnassa, jossa oli kolme jäsentä. vuosina 1910–1945. Hänen vastuullaan oli osuusmeijerien liittäminen vuonna 1905 perustetun Voinvientiosuusliike Valion piiriin. Valion meijerien määrä seitsenkertaistui hänen 36 vuotta kestäneen työuransa aikana. ==Elämä== Anders Majander syntyi Himangalla kauppias Anders Majanderin perheeseen. Perhe asui Kannuksessa vuoteen 1882 ja muutti sieltä Pyhäjärvelle, poika kävi koulunsa. Isä jatkoi siellä kaupanpitoa. Äiti, Margareta hoiti kirkonkylän postiasemaa. Anders lähetettiin kouluun Kokkolaan ja sieltä kauppakouluun Kuopioon, josta hän valmistui 1896. Ensimmäinen työpaikka oli vaasalaisen Laurellin tukkuliikkeen voinostajana. Vuonna 1900 hän siirtyi hankolaiseen “Suomalaiseen voinvientiliikkeeseen” ja 1903 edelleen voinvientiliike Temperaton toimitusjohtajaksi. Tästä tehtävästä hänet kutsuttiin Valion toiseksi johtajaksi 1910 ja hän toimi tässä tehtävässä vuoteen 1946, jolloin hän jäi eläkkeelle. Yhtiöön perustettiin 1910 johtokunta, joka muodostui toimitusjohtajasta, toisesta johtajasta ja teknillisestä johtajasta. Uusitun yhtiösäännön mukaan toimitusjohtajan oli tehtävä päätökset yhdessä vähintään yhden johtokunnan jäsenen kanssa. Voista oli tullut Suomen (suuriruhtinaskunnan) tärkein vientituote. Voin tuotannon määrä ja laatu olivat nouseet, kun separaattorit yleistyivät 1800-luvun lopulta alkaen. Valio ja yksityiset voinviejät kilpailivat tuotetusta voista, ja molemmat tahot pyrkivät sitomaan meijereitä omaan piiriinsä. Varsinkin osuuskuntamuotoinen Valio vaati jäsenmeijereiltään ehdotonta uskollisuutta, eikä niiden sallittu myydä voita kilpailijoille. Parvialan tehtävänä oli rakentaa koko maan kattava osuusmeijeriverkosto, jonka turvin voitiin varmistaa keskeytymätön voin vienti. 1880-luvun lopulta lähtien voita oli alettu viedä Hangosta pääasiassa Englantiin ympärivuotisesti, kun höyrylaivoihin alettiin tehdä jäävahvistuksia. Valiosta tuli pian perustamisensa jälkeen Suomen selvästi suurin voinviejä. Parviala asui Hangossa vuoteen 1921, jolloin hän siirtyi Helsinkiin perustettuun Valion pääkonttoriin. Hän vaikutti hankolaisessa paikallispolitiikassa ja uskonnollisessa elämässä Christian Endeavor -nimisen yhteisön piirissä. Laajemminkin hän toimi suomalaisissa uskonnollisissa järjestöissä, kuten Merimieslähetysseurassa. Hänen puolisonsa oli vuodesta 1902 Elin Hendunen. Tämän kuoltua hän avioitui 1929 Ester Otsakorven kanssa. Avioliitto päättyi kuitenkin jo seuraavana vuonna. Eläkkeelle jäätyään hän asui Helsingissä. ==Huomautukset== ==Lähteet== Luokka:Valio Luokka:Suomalaiset yritysjohtajat Luokka:Vuonna 1876 syntyneet Luokka:Vuonna 1959 kuolleet
Baltimoren roomalaiskatolinen arkkihiippakunta

Baltimoren roomalaiskatolinen arkkihiippakunta () on Yhdysvaltain katolisen kirkon vanhin hiippakunta. Se on perustettu vuonna 1789 ja siihen kuului noin puoli miljoonaa katolista vuonna 2012 eli 16,2 % väestöstä. Paavi Pius IX:n päätöksellä vuonna 1858 Baltimoren arkkipiispa on korkeimmalla asteikolla Yhdysvaltain katolisen kirkon hierarkiassa. == Piispat ja arkkipiispat == * John Carroll (1784–1815) * Leonard Neale (1815–1817) * Ambrose Maréchal (1817–1828) * James Whitfield (1828–1834) * Samuel Eccleston (1834–1851) * Francis Kenrick (1851–1863) * Martin John Spalding (1864–1872) * James Roosevelt Bayley (1872–1877) * James Gibbons (1877–1921) * Michael Joseph Curley (1921–1947) * Francis Patrick Keough (1947–1961) * Lawrence Shehan (1961–1974) * William Donald Borders (1974–1989) * William Henry Keeler (1989–2007) * Edwin Frederick O'Brien (2007–2011) * William E. Lori (2012– ) == Lähteet == Luokka:Kristinusko Marylandissa Luokka:Yhdysvaltain katoliset hiippakunnat
Alfa Romeo Stelvio

Alfa Romeo Stelvio on Alfa Romeon vuodesta 2016 lähtien valmistama crossover- tyyppinen automalli, joka esiteltiin Los Angelesin autonäyttelyssä marraskuussa 2016. Stelvio perustuu samalle FCA Giorgio -pohjalevylle kuin Alfa Romeo Giulia. Vuoden 2017 Euro NCAP -kolaritestistä Stelvio sai tulokseksi täydet viisi tähteä. Bensiinimoottorit ovat nelisylinterinen 2,0-litrainen (200/280 hv) ja 2,9-litrainen V6 (510 hv), joka on Quadrifoglio- mallin moottorina. Kaikkien bensiinimoottorien yhteydessä on neliveto. Dieselmoottori on 2,2-litrainen (160/190/210 hv), jonka kaksi pienitehoisinta versiota ovat lähtöhintaisena takavetoisia. Neliveto on valittavissa 190-hevosvoimaisen yhteyteen lisävarusteena. Kaikkien moottorien yhteydessä voimansiirtona on kahdeksanportainen automaattivaihteisto. Los Angelesin autonäyttelyssä marraskuussa 2019 esiteltiin pieniä uudistuksia kokenut Stelvio. Suurimmat muutokset kohdistuivat sisustaan, jossa uudistettiin muun muassa keskikonsolia. Auto sai myös 8,8-tuumaisen kosketusnäytön. == Lähteet == == Aiheesta muualla == * Stelvio Alfa Romeon kotisivuilla Stelvio Luokka:J-segmentin autot Luokka:2010-luvun autot Luokka:2020-luvun autot
Volkswagen Atlas

Volkswagen Atlas on Volkswagenin vuodesta 2016 lähtien valmistama suurikokoinen crossover-tyyppinen automalli, jonka ulkomuoto perustuu vuonna 2013 esiteltyyn Volkswagen CrossBlue -konseptiautoon. Kiinassa, Lähi-idässä, Meksikossa ja Venäjällä mallin nimenä on Volkswagen Teramont. Pohjois-Amerikan ja Kiinan lisäksi malli tulee myyntiin Euroopassa ainakin Venäjällä ja mahdollisesti myös muissa maissa. Autosta tuli vuonna 2019 markkinoille lyhyempi ja viistoperäisempi Atlas Cross Sport -niminen versio. Atlaksen moottorivaihtoehtoina ovat nelisylinterinen turboahdettu 2,0-litrainen (238 hv) sekä 3,6-litrainen V6 (280 hv). Molempien moottorien yhteydessä on kahdeksanportainen automaattivaihteisto ja etuveto, mutta V6-moottorin yhteyteen saa valinnaisena nelivedon. Teramontin moottorivaihtoehdot ovat turboahdetut nelisylinterinen 2,0-litrainen (186/220 hv) sekä 2,5-litrainen V6 (299 hv). Molempien yhteydessä on aina seitsemänportainen DSG- kaksoiskytkinvaihteisto ja neliveto. Chicagon autonäyttelyssä helmikuussa 2020 esiteltiin kasvojenkohotuksen kokenut malli. Suurimmat uudistukset kohdistuivat keulan ilmeeseen, jota muokattiin Atlas Cross Sportia vastaavaksi. Lisäksi myös nelisylinterisen moottorin yhteyteen tuli saataville neliveto. == Lähteet == == Aiheesta muualla == Atlas Luokka:J-segmentin autot Luokka:2010-luvun autot Luokka:2020-luvun autot
Azerbaidžan kesäolympialaisissa 2000

Azerbaidžan osallistui Sydneyn kesäolympialaisiin vuonna 2000 31 urheilijan joukkueella, jotka osallistuivat kahdeksaan eri lajiin. Lipunkantajana sekä avajaisissa että loppujuhlallisuuksissa toimi Namiq Abdullayev. Maa saavutti kisoissa kolme mitalia, joista kaksi oli kultaisia ja yksi pronssinen. == Lähteet == Kesäolympialaisissa 2000 Luokka:Valtiot kesäolympialaisissa 2000
Azerbaidžan kesäolympialaisissa 1996

Azerbaidžan osallistui Atlantan kesäolympialaisiin vuonna 1996 23 urheilijan joukkueella, jotka osallistuivat yhdeksään eri lajiin. Lipunkantajana sekä avajaisissa että loppujuhlallisuuksissa toimi Nazim Hüseynov. Maa saavutti kisoissa yhden hopeisen mitalin. == Lähteet == Kesäolympialaisissa 1996 Luokka:Valtiot kesäolympialaisissa 1996
Jahankat

Jahankat (myös jahanket, diakhanket) ovat alkuperältään soninkelainen kansanryhmä Gambiassa, Senegalissa, Guineassa ja Malissa. He puhuvat yleisemmin mandinkaa kuin soninkea. Jahankoja arvioidaan olevan noin 60 000 henkeä. Jahankojen uskotaan olevan peräisin Macinan fulbevaltion Diasta, josta he muuttivat Bafingjoen varrelle nykyisen Malin länsiosaan. 1600-luvulla jahankojen asutuksia syntyi tärkeille kauppareiteille Gambiaan ja Senegaliin. Jahankat ovat hartaita muslimeja, jotka toimivat usein muslimipappeina. He harjoittavat myös kaupankäyntiä ja työskentelevät eri ammateissa. ==Lähteet== Luokka:Gambian etniset ryhmät Luokka:Guinean etniset ryhmät Luokka:Malin etniset ryhmät Luokka:Senegalin etniset ryhmät
He elävät öisin

He elävät öisin (They Live by Night) on Nicholas Rayn ohjaama yhdysvaltalainen film noir vuodelta 1948. Se perustuu Edward Andersonin romaaniin Thieves Like Us. Poliiseja pakenevasta rikollisesta nuorestaparista kertovan elokuvan pääosissa näyttelevät Farley Granger ja Cathy O’Donnell. Elokuva oli Nicholas Rayn ensimmäinen pitkä näytelmäelokuva. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Robert Altman ohjasi samasta tarinasta uusintaversion Varkaita kuten me (1972). ==Lähteet== ==Aiheesta muualla== * * * Luokka:Vuoden 1948 yhdysvaltalaiset elokuvat Luokka:Film noir -elokuvat
Käärmeenpesä

Käärmeenpesä (The Snake Pit) on Anatole Litvakin ohjaama yhdysvaltalainen draamaelokuva vuodelta 1948. Psykiatriseen sairaalaan sijoittuva tarina perustuu Mary Jane Wardin omaelämäkerralliseen romaaniin Käärmeenpesä (Mantere 1948), ja sen pääosaa näyttelee Olivia de Havilland. == Juoni == Virginia Cunningham herää mielisairaalassa, muttei muista miten on sinne päätynyt. Hän vaikuttaa skitsofreniapotilaalta ja on kadottanut yhteytensä todellisuuteen niin, ettei tunnista edes aviomiestään. Häneen kohdistetaan erilaisia hoitomuotoja: hypnoosissa hän ajelehtii nykytodellisuuden ja muistojensa välillä. Hän näkee näkyjä sairaalasta käärmeiden pesänä.Salmi, Hannu: == Vastaanotto ja jälkimaine == Elokuva sai Oscar-palkinnon äänityksestään, ja oli sen lisäksi ehdolla parhaan naispääosan (de Havilland), parhaan ohjauksen (Litvak), parhaan musiikin (Alfred Newman) ja parhaan elokuvan kategorioissa. The New York Timesin kriitikot valitsivat Käärmeenpesän vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == == Aiheesta muualla == * * Luokka:Yhdysvaltalaiset draamaelokuvat Luokka:Vuoden 1948 yhdysvaltalaiset elokuvat Luokka:Anatole Litvakin ohjaamat elokuvat
Believe (Justin Bieberin albumi)

Believe on kanadalaisen laulajan Justin Bieberin kolmas studioalbumi, joka julkaistiin 15. kesäkuuta 2012. Albumi nousi listaykköseksi Yhdysvaltojen Billboard 200 -listalla. == Singlet == Albumin ensimmäinen single ”Boyfriend” julkaistiin 26. maaliskuuta 2012, ja se nousi toiselle sijalle Yhdysvaltojen Billboard Hot 100 -singlelistalla, minkä lisäksi se oli iTunesin myydyin kappale 32 maassa. Singleä myytiin 521 000 digitaalista kappaletta ensimmäisellä viikolla, mikä on historian parhaita viikkomyyntejä digitaaliselle julkaisulle. Lisäksi kappaleen musiikkivideo teki katsojaennätyksen Vevo-videopalvelussa. Videota katsottiin 8 miljoonaa kertaa 24 tunnin sisällä sen lataamisesta. Albumin kolmantena singlenä julkaistiin ”Beauty and a Beat” 24. lokakuuta 2012. Bieber rikkoi toistamiseen ennätyksen Vevo-videopalvelun katsotuimpana videona 24 tunnin aikana videon lataamisesta. Musiikkivideo keräsi vuorokaudessa 10,6 miljoonaa näyttökertaa. == Julkaisu ja vastaanotto == Believe julkaistiin 15. kesäkuuta 2012. Albumia myytiin Yhdysvalloissa 374 000 kappaletta sen julkaisua seuranneen viikon aikana, ja se nousi Billboard 200 -albumilistan kärkeen. Marraskuuhun 2012 mennessä albumia oli myyty Yhdysvalloissa platinaan oikeuttava määrä eli yli miljoona kappaletta. 20\. toukokuuta 2016 Yhdysvaltain levyteollisuutta edustava RIAA- järjestö ilmoitti, että albumi on myynyt Yhdysvalloissa kolminkertaista platinaa eli kolme miljoonaa kappaletta. === Arvostelut === * Metacritic: 68/100 * Allmusic: * Rolling Stone: == Believe Acoustic == 29\. tammikuuta 2013 Bieber julkaisi Believe Acoustic -nimisen remix-albumin, joka sisälsi akustisia versioita Believe-albumin kappaleista sekä kolme uutta kappaletta (”Nothing Like Us”, ”Yellow Raincoat” ja ”I Would”). Albumi nousi Billboard 200 -albumilistan ykköseksi. == Kappaleet == # # # # # # # # # # # # # Deluxe Edition # # # Spotify # == Lähteet == == Aiheesta muualla == * Believe Discogsissa Luokka:Vuoden 2012 albumit Luokka:Justin Bieberin albumit
A Lyga -kausi 2016

A Lyga -kausi 2016 on Liettuan jalkapallon korkeimman sarjatason, A Lygan, 27. kausi. ==Runkosarja== ===Runkosarjan sarjataulukko=== ==Mestaruusvaihe== ===Mestaruusvaiheen sarjataulukko=== ==Putoamiskarsinta== ===Ensimmäinen osaottelu=== ===Toinen osaottelu=== ==Lähteet== Luokka:Liettuan jalkapallosarjat Luokka:Jalkapallosarjojen kausi 2015–2016/2016
Kannas – matkaopas

Kannas – matkaopas (Kannas Suomalainen matkaopas) on Suomalainen matkaopas -sarjaan kuuluva kirja, jonka on kirjoittanut Markus Lehtipuu ja kustantanut Suomalainen matkaops. Se sisältää pitäjäkohtaiset oppaat Karjalankannaksen alueelta. Lisäksi kirjassa esitellään alueella asuvien ihmisten elämää, historiaa, sekä neuvotaan matkaan liittyvissä käytännön asioissa, kuten rahan vaihtaminen ja viisuminen hakeminen.Lehtipuu, Markus: Kannas-matkaopas, 1.p. (2004) Kirjasta on vuoteen 2016 mennessä julkaistu kaksi painosta.Suomalaisen matkaoppaan kotisivut, viitattu 8.10.2016 Teos on rinnakkainen Karjala – matkaopas -teokselle. ==Lähteet== Luokka:Suomalaiset tietokirjat Luokka:Vuoden 2016 kirjat
The Firm (hip hop -yhtye)

The Firm oli yhdysvaltalainen vuonna 1996 perustettu hip hop -yhtye. Sen muodostivat Nas, AZ ja Foxy Brown, joiden lisäksi Nature ja Cormega olivat vuorotellen osana yhtyettä. == Historia == Yhtyeen varhaisin muoto syntyi, kun AZ, Cormega ja Foxy Brown vierailivat Nasin albumin It Was Written (1996) kappaleella "Affirmative Action". Nas, tuottajat Dr. Dre ja Trackmasters sekä manageri Steve Stoute päättivät muodostaa tästä newyorkilaisen superyhtyeen. Cormega korvattiin Naturella, mikä johti Cormegan ja Nasin välien tulehtumiseen. Myös 50 Centiä ja Mary J. Bligeä kaavailtiin mukaan osaksi yhtyeen kokoonpanoa, mikä ei kuitenkaan toteutunut. The Firm julkaisi Dr. Dren ja Trackmastersin tuottaman esikoisalbuminsa vuonna 1997. The Albumin vastaanotto oli pettymys, ja yhtyeen jäsenet keskittyivät sen jälkeen soolouriinsa. Vuonna 2020 The Firm esiintyi Nasin King's Disease -albumilla kappaleessa "Full Circle". Kokoonpanon muodostivat Nas, AZ, Foxy Brown ja Cormega, ja myös Dr. Dre esiintyi kappaleella. == Diskografia == Albumin tiedot The Album *Julkaistu: 21. lokakuuta 1997 == Lähteet == Luokka:Yhdysvaltalaiset hip hop -yhtyeet
Huijarit

Huijarit () on Stephen Frearsin ohjaama yhdysvaltalainen jännityselokuva vuodelta 1990. Vakava, pessimistinen tarina petostentekijöiden vaikeasta työstä perustuu Jim Thompsonin samannimiseen, suomeksikin ilmestyneeseen romaaniin (1963, suom. 1994). Elokuvan pääosia esittävät Anjelica Huston, John Cusack ja Annette Bening. == Tarina == Hevoskilpailuhuijauksiin erikoistunut mafian apuri (Huston) joutuu hoitamaan pikkukeikkoja tekevää poikaansa (Cusack) tämän saatua pahan iskun vatsaansa. Omat työt kärsivät, ja hän joutuu kohtaamaan myös poikansa suuremmista keikoista unelmoivan naisystävän (Bening). Poika joutuu kahden vahvan naisen puristukseen. Tilanteet kärjistyvät kohtalokkaiksi ratkaisuiksi.Niemelä, Kyösti: Huijarien elämä onkin kovaa. Helsingin Sanomat 3.7.2015. Viitattu 26.12.2023. == Roolit == == Vastaanotto ja jälkimaine == Elokuva tuotti neljä Oscar-ehdokkuutta: Hustonille ja Beningille heidän rooleistaan, Westlakelle käsikirjoituksesta ja Frearsille ohjauksesta. The New York Timesin kriitikot valitsivat Huijarit vuonna 2004 yhdeksi kaikkien aikojen tuhannesta parhaasta elokuvasta maailmassa. Video-oppaassa vuodelta 1994 Asko Alanen antoi elokuvalle täydet viisi tähteä, mikä vastaa sanallista arviota ”elämää suurempi elokuva”. == Lähteet == == Aiheesta muualla == * * Luokka:Stephen Frearsin ohjaamat elokuvat Luokka:Vuoden 1990 yhdysvaltalaiset elokuvat Luokka:Yhdysvaltalaiset jännityselokuvat
Hurrikaani Matthew

Hurrikaani Matthew oli lokakuussa 2016 Karibialla liikkunut vahva trooppinen hirmumyrsky, joka vaikutti Haitiin, Jamaikaan, Kuubaan, Dominikaaniseen tasavaltaan ja Bahamaan ja joka liikkui pitkin itärannikkoa Kaakkois- Yhdysvalloissa, erityisesti Floridassa, Georgiassa, Pohjois-Carolinassa ja Etelä-Carolinassa.https://weather.com/storms/hurricane/news/hurricane-matthew- caribbean-jamaica-haiti-cuba-us-forecast Se oli voimakkain alueella riehunut hirmumyrsky vuoden 2007 hurrikaani Felixin jälkeen. Matthew oli vuoden 2016 Atlantin hurrikaanikauden neljästoista trooppinen sykloni, kolmastoista myrsky, viides hurrikaani ja toinen voimakas hurrikaani. Se kehittyi voimakkaasta trooppisesta itäaallosta, joka liikkui Afrikan rannikolla 22. syyskuuta ja joka jatkoi matkaansa länteen. Se voimistui ja luokiteltiin trooppiseksi myrskyksi 28. syyskuuta, kun se sijaitsi itään Leewardsaarista. Päivää myöhemmin se oli jo voimistunut hurrikaaniksi Leewardsaarilla ja jatkoi nopeaa kehitystään vahvistuen viidennen luokan hurrikaaniksi Saffirin–Simpsonin hurrikaaniasteikolla. Kyseessä oli voimakkain hurrikaani Floridan itäosassa yli sataan vuoteen. Hurrikaani aiheutti paljon tuhoja Haitilla, missä raportoitiin aluksi, että melkein 300 ihmistä on kuollut myrskyn takia. Myöhemmin Haitin kuolleiden määrän ilmoitettiin olevan lähes 900. Vaikka Matthew saapui Yhdysvaltoihin heikentyneenä, sen sateet ja myrskyvuoksi aiheuttivat paljon tulvia, ja ainakin 11 ihmistä menehtyi. Matthewin osuessa Haitiin tuulen nopeus oli 65 m/s, mutta sen rantautuessa Yhdysvaltoihin enää 33 m/s. ==Lähteet== Luokka:Trooppiset hirmumyrskyt Luokka:Vuoden 2016 Atlantin hurrikaanikausi
Jyrki Saarikoski

Jyrki Olavi Saarikoski (12. kesäkuuta 1958 Helsinki) on suomalainen toimittaja, joka on työskennellyt 1980-luvun alusta Yleisradion ulkomaantoimittajana, erityisesti television A-ohjelmissa. Vuosina 1990–1995 hän oli Ylen kirjeenvaihtajana MoskovassaUuden Venäjän kriisivuosina Moskovassa mellakoitiin vappunakin, Yle Uutiset 30.4.2016. Viitattu 8.10.2016., ja hän on myöhemminkin raportoinut Venäjältä, Tšetšenian sodasta ja Ukrainan kriisistä sekä lyhyinä uutisjuttuina että laajoina dokumenttiohjelmina. Hän on tehnyt paljon juttuja myös AfrikastaTekijät, Atlas, Yle Vintti 2005. Viitattu 8.10.2016.. Alppilan yhteislyseon jälkeen Saarikoski opiskeli tiedotusoppia Tampereen yliopistossa ja toimi 1980–1981 ainejärjestön puheenjohtajana.Varpainen, Timo-Erkki: Alan opiskelijoiden ainejärjestöjen historia, Tampereen yliopisto 6.10.2006. Viitattu 8.10.2016.Alppilan Yhteislyseo , Schoolius-sivusto. Viitattu 8.10.2016. Jyrki Saarikosken tytär on aktivisti, toimittaja Atlas Saarikoski. ==Lähteet== ==Aiheesta muualla== *Ulkomaantoimittaja Jyrki Saarikoski Yle Radio 1:n Kuuluttajan vieraana *Jyrki Saarikoski Ritva-ohjelmatietokannassa Luokka:Ylen toimittajat Luokka:Vuonna 1958 syntyneet Luokka:Elävät henkilöt Luokka:Ulkomaankirjeenvaihtajat
Antero Karvinen

Eero Antero Karvinen (s. 4. tammikuuta 1934 Keuruu) on kenraalimajuri evp, joka toimi Maanpuolustuskorkeakoulun ensimmäisenä rehtorina. Karvisen vanhemmat olivat lääkäri Yrjö Karvinen ja sairaanhoitaja Kirsti Kauhanen. Hänen puolisonsa vuodesta 1952 on Mirja Raina Marita Erola. Karvinen tuli ylioppilaaksi 1956 ja valmistui Kadettikoulusta 1958, valtiotieteen kandidaatin tutkinnon hän suoritti 1973. Karvinen toimi Uudenmaan jääkäripataljoonan ja Kadettikoulun kouluttajana 1958–1967, Puolustusministeriön toimistoupseerina 1970–1972, Sotakorkeakoulun opettajana 1972–1977 ja koulun johtajana 1988–1992. Uudenmaan rakuunapataljoonan komentaja Karvinen oli 1977–1980, Puolustusvoimain pääesikunnan tiedotusosaston päällikkö 1980–1981 ja operatiivisen osaston päällikkö 1981–1985, parlamentaarisen puolustustoimikunnan sihteeri 1985–1987 ja Maanpuolustuskorkeakoulun rehtori 1992–1993. Karvinen toimi myös muun muassa Sotatieteellisen seuran varapuheenjohtajana, Paasikivi-seuran valtuuskunnan jäsenenä ja Korkeimman oikeuden sotilasjäsenenä. Hänet ylennettiin vänrikiksi 1953, luutnantiksi 1959, yliluutnantiksi 1962, kapteeniksi 1965, majuriksi 1970, everstiluutnantiksi 1975, everstiksi 1982 ja kenraalimajuriksi 1988. == Lähteet == Luokka:Suomalaiset kenraalit Luokka:Vuonna 1934 syntyneet Luokka:Elävät henkilöt
Kari Ahola

Kari Ahola (28. huhtikuuta 1953 Ruovesi – 24. syyskuuta 2015 Tampere) oli suomalainen elokuvaaja, joka työskenteli televisiokuvaajana Yleisradiossa etenkin ulkomaanreportaasien ja -dokumenttien parissa. Ahola opiskeli 1970-luvulla Taideteollisessa korkeakoulussa ja Yleisradion ammattiopistossa. Hän työskenteli 1980-luvulla Pariisissa Erkki Toivasen ja Riitta Pihlajamäen kanssa, sitten Neuvostoliitossa ja Venäjällä monien Moskovan-kirjeenvaihtajien apuna. 1990-luvun alussa hän jäi freelanceriksi, mutta jatkoi työskentelyä Yleisradion tuotannoissa. Hän kuvasi myös muun muassa dokumentin purjelaiva Estellen matkasta Suomesta Angolaan, monia Lisa Hovinheimon kulttuuridokumentteja sekä Ville Haapasalon matkasarjan Venäjän halki 30 päivässä. Hänen harrastuksiinsa kuului metsänhoito, josta hän teki useita televisio-ohjelmia metsänhoitaja-viestintäyrittäjä Jyri Makkosen kanssa.Kari Ahola, HS Muistot. Viitattu 8.10.2016.Arvostettu kuvaaja , Kari Aholan muistokirjoitus, Journalisti 15.10.2015. Viitattu 8.10.2016. ==Lähteet== ==Aiheesta muualla== * Luokka:Ylen henkilöstö Luokka:Suomalaiset elokuvaajat Luokka:Vuonna 1953 syntyneet Luokka:Vuonna 2015 kuolleet
Högholmenin linnasaari

Högholmen on varhaiskeskiajalla käytössä ollut linnasaari. Se sijaitsee Hiittisten kylän itäpuolella ja on toiminut viikinkien idäntien levähdyspaikkana. Jyrkkärantaisen Högholmenin pinta-ala noin hehtaarin. Saaren korkein kohta on noin kymmenen metriä merenpinnan yläpuolella. Saarella on tehty arkeologisia kaivauksia 1800-luvun lopulla sekä 1970-luvulla. Högholmenin jyrkän rantakallion edustalta on löydetty jäänteitä suurista satamalaitteista, jotka on ajoitettu 1300-luvun jälkipuolelle. Alun perin satama oli Högholmenin eteläpuolella, muutaman kilometrin päässä olevan matalan Kyrksundetin rannalla. Kyrksundet oli liian matala käyttöön tulleille järeille koggeille, minkä vuoksi satama siirrettiin Högholmenin suojaisalle kalliosaarelle, jonne myös syvällä kulkevat alukset pääsivät. Johan Nikula on ehdottanut Högholmenia 1300-luvulla tunnetun Wartholmin linnan paikaksi , mutta muitakin mahdollisia sijaintipaikkoja on. == Lähteet == Luokka:Varsinais-Suomen historia Luokka:Suomen muinaislinnat Luokka:Suomen linnat Luokka:Suomen merialueiden saaret Luokka:Kemiönsaari
Lisa Hovinheimo

Lisa Hovinheimo (s. 1938) on suomalainen toimittaja ja televisio-ohjaaja, joka työskenteli pitkään Yleisradiossa etenkin kulttuuriaiheiden parissa. Vuonna 2006 hänelle myönnettiin elämäntyöstään tiedonjulkistamisen valtionpalkinto. Hovinheimo on tehnyt televisio-ohjelmia eri taiteenlajeista sekä muun muassa Suomen sukukansoista, neuvostoliittolaisista taiteilijoista ja muista Venäjän ja Viron aiheista. Hän jäi eläkkeelle Yleisradiosta vuonna 2001 mutta on senkin jälkeen jatkanut työtään freelancerinä. Lisa Hovinheimo lähti talvisodan alla perheensä mukana evakkoon Karjalasta ja kävi koulunsa Savonlinnassa. Hänen isänsä oli kotoisin Venäjältä ja äiti Laatokan Karjalasta. Hovinheimo pääsi ylioppilaaksi Savonlinnan tyttölyseosta vuonna 1958 ja opiskeli sitten kieliä Helsingin yliopistossa. Journalistin uransa hän aloitti kulttuuritoimittajana Suomen Tietotoimistossa ja siirtyi sitten Yleisradion televisiotoimittajaksi. == Lähteet == == Aiheesta muualla == * Luokka:Ylen toimittajat Luokka:Vuonna 1938 syntyneet Luokka:Elävät henkilöt Luokka:Suomalaiset televisio-ohjaajat
Ron Mueck

Ron Mueck (s. 1958 Melbourne) on australialainen kuvanveistäjä, jonka veistämät hahmot ovat hätkähdyttävän realistisia, mutta aina luonnollisesta koostaan poikkeavia, joko monumentaalisen suuria tai pienoisveistoksia. Mueck kuuluu hyperrealistisen kuvanveiston keskeisimpiin taiteilijoihin . Mueck oppi kädentaidot saksalaissyntyisiltä vanhemmiltaan, jotka olivat molemmat nukentekijöitä, jollaisena hän toimi itsekin ennen taiteilijauraansa. Myöhemmin hän työskenteli toistakymmentä vuotta elokuvien ja mainosten erikoistehosteiden ja pienoismallien parissa. Näitä taitojaan hän hyödyntää taiteellisessa työssään. Hänellä ei ole muodollista taidekoulutusta. Mueck aloittaa veistoksen tekemisen perinteisen kuvanveistäjän tavoin muovailemalla savimallin, jonka hän valaa pronssin sijaan silikoniin tai lasikuituun ja viimeistelee erilaisilla materiaaleilla. Veistoksissaan Mueck tavoittaa henkilöhahmojensa ilmeissä, eleissä ja asennoissa hetken, johon katsoja kykenee samastumaan. Teosta tarkkaillessa katsoja tulee luoneeksi sille oman tarinansa. Sara Hildénin taidemuseo ==Näyttelyitä== Taiteellisen läpimurtonsa Mueck teki vuonna 1997 taiteenkeräilijä Charles Saatchin järjestämässä Sensation-näyttelyssä Lontoossa, jolloin hänen pienoisveistoksensa Dead Dad nousi huomion keskipisteeksi. Laajempaa kansainvälistä kuuluisuutta hän sai vuoden 2001 Venetsian biennaalissa viisimetriä korkealla veistoksellaan Boy. Vuonna 2016 Mueckilla oli ensimmäinen pohjoismainen näyttely Sara Hildénin taidemuseossa Tampereella. Näyttelyn näki vähän yli 115 000 katsojaa, mikä on museon ennätysmäärä. == Lähteet == == Aiheesta muualla == *Sara Hildénin taidemuseo Luokka:Australialaiset kuvanveistäjät Luokka:Vuonna 1958 syntyneet Luokka:Elävät henkilöt
Karasaki (1905)

Karasaki oli keisarillisen Japanin laivaston sukellusveneiden emälaiva. == Valmistus == Venäjän vapaaehtoislaivasto tilasi aluksen matkustaja-aluksena Hawthorne Leslie and Companylta Newcastle-on-Tynestä, missä köli laskettiin telakkanumerolla 334. Alus laskettiin vesille 31. tammikuuta 1896 nimellä S/S Jekaterinoslav ja se valmistui kesäkuussa.Jentschura, Hansgeorg et al s. 236tynebuiltships.co.uk == Palvelus == Venäjän-Japanin sodassa Jekaterinoslav liitettiin osaksi vapaaehtoislaivastoa. Japani valtasi aluksen 6. helmikuuta 1904 Pusanin edustalla sen ollessa matkalla Vladivostokista Odessaan. Alus liitettiin vielä samana vuonna keisarillisen Japanin laivastoon apualuksena nimellä Karasakimaru ja se palveli joukkojenkuljetusaluksena helmikuusta lokakuuhun 1904. Alus otettiin palvelukseen 4. heinäkuuta 1905 torpedoiden kuljetusaluksena nimellä Karasaki, jolloin se aseistettiin yhdellä 12 naulan ja neljällä kolmen naulan tykillä. Elokuussa 1906 alus muutettiin sukellusveneiden korjausalukseksi. Alus luovutettiin 28. elokuuta 1912 rannikkovartiostolle, mistä se palasi 1. huhtikuuta 1920 laivastolle torpedoiden kuljetusalukseksi ja edelleen 1. joulukuuta 1924 sukellusveneiden emäalukseksi. Alus makasi 1939 hylkynä Kuressa ja se nimettiin 1940 Haikau No.9:ksi, joka romutettiin 1946. == Lähteet == * === Viitteet === Luokka:Japanilaiset toisen maailmansodan sotalaivat Luokka:Keisarillisen Japanin laivaston sotalaivat Luokka:Hawthorn Leslien valmistamat alukset
17 Songs

17 Songs (kreik. julkaisu 17 tragoudiá, ) on kreikkalaislaulaja María Farantoúrin studioalbumi vuodelta 1990. Albumilla Farantoúri laulaa kreikaksi, englanniksi, espanjaksi, italiaksi, korsikaksi, portugaliksi, ranskaksi sekä saksaksi muun muassa Lucio Dallan, Michel Legrandin, Kurt Weillin, Nicola Piovanin, Hollaenderin, Milton Naschimenton, Leon Giecon sekä Vangelisin vanhoja sekä uusia, ennenjulkaisemattomia kappaleita. Vierailevia artisteja albumilla ovat argentiinalainen Mercedes Sosa sekä kreikkalainen Dionýsis Savvópoulos. Orkesteria johtaa kuubalainen Leo Brouwer. == Kappaleet == # Caruso # San Vicente # Adio Querida # Filho # Once Upon a Summertime # Solo le Pido a Dios # Sol Negro # Tóra, xéro (Τώρα, ξέρω) # La Canzone del Mal di Luna # Youkali # Oi kýknoi (Οι κύκνοι) # Wenn ich mir was wünschen dürfte # Nanoúrisma (Νανούρισμα) # San Elektra # Sarracini # Esta Montana # Odí A' (Ωδή Α') == Lähteet == * Albumin kansilehtinen * farantouri.gr === Viitteet === Luokka:María Farantoúrin albumit Luokka:Vuoden 1990 albumit
Ceppo Morelli

Ceppo Morelli on kunta Pohjois-Italiassa Verbano-Cusio-Ossolan maakunnassa Piemonten alueella. Ceppo Morellin naapurikunnat ovat Antrona Schieranco, Bannio Anzino, Carcoforo, Macugnaga ja Vanzone con San Carlo sekä Sveitsin Valais’ssa Saas-Almagell. == Lähteet == Luokka:Verbano-Cusio-Ossolan maakunnan kunnat
Ghiffa

Ghiffa on kunta Pohjois-Italiassa Verbano-Cusio-Ossolan maakunnassa Piemonten alueella. Ghiffan naapurikunnat ovat Arizzano, Bee, Castelveccana (VA), Laveno-Mombello (VA), Oggebbio, Porto Valtravaglia (VA), Premeno ja Verbania. == Lähteet == == Aiheesta muualla == Luokka:Verbano-Cusio-Ossolan maakunnan kunnat
Stridsvagn m/41

Stridsvagn m/41 oli ruotsalainen keskiraskas panssarivaunu. Vaunu perustui tšekkoslovakialaisen TNH-panssarivaunun suunnitelmille ja sitä valmistettiin lisensillä Ruotsissa. Stridsvagn m/41 säilyi Ruotsin armeijan käytössä aina vuoteen 1957 ja sen alustalle rakennettu Pvb 301-kuljetuspanssarivaunu aina 1970-luvulle saakka. ==Tausta== Ruotsin armeija osoitti kiinnostusta uuden panssarivaunun hankintaan vuonna 1939 ja maaliskuussa samana vuonna tšekkoslovakialainen ČKD tarjosi myytäväksi 50 kappaletta TNH-panssarivaunuja, jotka saivat mallinimen TNH-sv. Tšekkoslovakia miehitettiin kuitenkin vain pari päivää myöhemmin ja kauppa raukesi. Myöhemmin samana vuonna Ruotsi pyrki järjestämään uudet kaupat BMM:n eli entisen ČKD:n kanssa ja Tšekkoslovakiaa miehittänyt Saksa ei varsinaisesti vastustanut hanketta. Maaliskuussa 1940 tehtiinkin uusi sopimus 90:stä vaunusta saman vuoden kesäkuussa. Heinäkuussa Oberkommando des Heeres kuitenkin takavarikoi kaikki valmistuneet vaunut ja Ruotsin toimittamat tarvikkeet, kuten kuulalaakerit. Ruotsille valmistetut vaunut otettiin käyttöön Saksan armeijassa nimellä PzKpfw 38(t). Ruotsi ei edelleenkään suostunut luopumaan hankkeesta, mutta Saksa ei suostunut käyttämään Saksan hallussa ollutta teollisuuskapasiteettia ruotsalaisvaunujen tuottamiseen. Vaihtoehdoksi tarjottiin vaunujen rakentamista Ruotsissa lisensillä. ==Valmistus ja käyttö Ruotsissa== Ruotsissa vaunujen valmistajaksi ryhtyi Scania-Vabis. BMM toimitti Ruotsiin vaunun piirrokset ja kokoonpanoon tarvittavat laitteistot vuoden 1941 alussa ja saman vuoden toukokuussa TNH-Sv- vaunun prototyypin. Ruotsissa vaunu sai nimekseen Strv m/41 ja niitä rakennettiin yhteensä 116 kappaletta. Vaunujen voimanlähteenä toimi 140 hevosvoiman Scania-Vabis L1664/13 ja pääaseena 37mm Bofors m/38. Vaunusta päätettiin ottaa myös toinen 122 vaunun tuotantoerä, jotka saivat nimekseen Strv m/41 SII. Vastaavasti varhemmat vaunut eroteltiin sittemmin nimellä Strv m/41 SI. SII-vaunuun tehtiin joitakin parannuksia ensimmäiseen erään verrattuna, kuten 160 hevosvoiman L-603-moottori, jonka takia myös vaunun runkoa piti suurentaa. Etupanssarointia lisättiin 25 mm:stä 50 millimetriin. Myös tykkitorniin tehtiin joitakin muutoksia. Toisen erän vaunut luovutettiin lokakuun 1943 ja maaliskuun 1944 välillä. 122:sta tilatusta vaunusta valmistettiin kuitenkin lopulta vain 104, sillä loput valmistuneista alustoista käytettiin Sav m/43-rynnäkkötykeissä. SI ja SII-mallit säilyivät Ruotsin armeijan käytössä vuoteen 1957 saakka. Osa muutettiin sittemmin muiksi rynnäkkötykeiksi ja 220 muutettiin Pvb 301-kuljetuspanssarivaunuiksi, joita käytettiin 1970-luvulle saakka. Osa tykkitorneista muutettiin kiinteiksi tuliasemiksi. ==Lähteet== Luokka:Scania Luokka:Ruotsin puolustusvoimien kalusto Luokka:Ruotsalaiset toisen maailmansodan panssarivaunut Luokka:Ruotsalaiset keskiraskaat panssarivaunut
Henadz Mardas

Henadz Aljaksandravitš Mardas (, łacinkaksi Hienadź Alaksandravič Mardas, ; 12. kesäkuuta 1970 Minsk, Valko-Venäjän SNT, Neuvostoliitto, nykyinen Valko- Venäjä – 2. kesäkuuta 2020 ) oli valkovenäläinen jalkapalloilija ja jalkapallovalmentajaHenadz Mardas Soccerway-sivustolla Henadz Mardas Soccerway-sivustolla . Hän edusti Valko-Venäjän ykkösliigassa pelaavaa Smarhonia ja oli pelipaikaltaan puolustaja. == Lähteet == == Aiheesta muualla == * Profiili on teams.by Luokka:Neuvostoliittolaiset jalkapalloilijat Luokka:Valkovenäläiset jalkapalloilijat Luokka:Valkovenäläiset jalkapallovalmentajat Luokka:Vuonna 1970 syntyneet Luokka:Vuonna 2020 kuolleet